Moda olami sportchi muslimalar uchun maxsus formalar taklif qilmoqda
"Shunday kiyim ishlab chiqaylikki, muslimalarga hech kim yo’q demasin, hatto sport maydonida ham",- deydi dizayner Latifa Bukenda. .
Lekin to’rt yil oldin umidini boy berishiga sal qolgan edi. Mahalliy taekvando uyushmasi u va uning safdoshlarini musobaqadan chiqarib yubordi. Sabab – ularning hijobda ekani. Xavfsizlik nuqtai nazaridan ma’qul emas, deyishdi. "Juda xafa bo’ldim. Chunki rosa tayyorlangandim bu musobaqaga. Boshimdagi ro’molim uchun meni haydashgani ruhan, ma’nan qattiq ta’sir qildi",- deydi Zaynab. Bu haqdagi xabar dunyo bo’ylab norozilikka sabab bo’ldi. Huquq himoyachilari va sport ishqibozlari yordamga keldi. U o’sha paytda hali talaba edi. Diplom ishini muslima sportchilar kiyimiga bag'ishladi. "Taekvandochilar o’zi maxsus bosh kiyim kiyadi. Muslimalarga uning ostida ham sochini o’rashga ruxsat berishmagani nazarimda g’irt ahmoqlik edi. Professorimga o’z g’oyalarimni aytsam, boshida unga ma’qullamadi. Kimga kerak, dedi. Men biror yangi narsa yaratish mumkin deb izlanaverdim",- deydi dizayner. Ilhom Javod Rana va Zaynab Hammud, opa-singil taekvandochilar bilan mashg’ulotlarga qatnay boshladi. Yana bir moda ustasi Latifa Bukenda ham ularga qo’shildi. “Dizaynerman. Yangi narsa ixtiro qilish – ishim",- deydi Bukenda. Bir necha oylik izlanish va mehnat samarasi o’laroq yengil va cho’ziluvchan, tez quriydigan gazlamadan yangi bir libos yaratildi. Uni deb nomlashdi. Hatto hijobsiz yuradiganlar ham uni jon deb kiya boshlagan. "Menga juda yoqadi. Sochingizni tinimsiz to’g’rilayvermay, bu libosni kiyasiz-da, maza qilib sport bilan shug’ullanasiz. Har tomonlama qulay. Bizga mos kiyim",- deydi Rana Hammud, odatda ochiq yuradigan taekvandochi. Avval musobaqalardan chiqarib yuborilgan ayollar uchun maydon endi ochiq. Niyat xolis bo'lsa, u amalga oshar ekan, deydi dizayner Ilhom Javod. "Taekvando ishqiboziman. Muslima qizlarning katta bellashuvlarda qarsaklar bilan kutib olinayotganini ko’rish men uchun baxt. Mehnatim zoye ketmadi, bu xotin-qizlar endi teng huquqli sportchilar",- deydi u. Ilhom Javod boshlagan loyiha bugun katta biznesga aylangan. Sarmoyachilar ko’p. Eng yirigi bilan shartnoma tuzilib, bugun “ResportOn” katta hajmda ishlab chiqarilmoqda. Bu yildan boshlab bu kiyim jahon rastalariga chiqdi. Bugunga kelib mahsulotga talab yanada oshgan. "Tunu kun telefon qilishadi, internetda bog’lanib, bu kiyim haqida so’rashadi, uni sotishga qiziqqan bizneslar, kiyishni istagan sportchilar... Ishimdan roziman". Qizig’i shundaki, hozir muslima sportchilar uchun kiyim-kechak taklif qilayotganlar ham ko’paygan. Bozorda o’ziga yarasha raqobat bor. Dizaynerlar yangi to’plamlar tanishtirmoqda. Talab shu, deydi ular, eng yaxshi mahsulot sizniki bo’lishi kerak.